# Bayer Friderika

### A Wikipédiából, a szabad lexikonból.

Bayer Friderika (Budapest, 1971. október 4.) magyar énekesnő.

Bayer Friderika

1994-ben megnyerte a Magyar Televízió által meghirdetett Táncdalfesztivált. A győztes dal címe: Kinek mondjam el vétkeimet? Majd az 1994-ben Dublinban megrendezett Eurovíziós Dalfesztiválon – ahol magyar énekes ekkor került először döntőbe – a negyedik helyen végzett.

1994. április 30-án megjelent az első nagylemeze CD-n és kazettán. Az album kevesebb, mint két hónap leforgása alatt aranylemez lett.

Az Eurovíziós Dalfesztiválon elért sikerért a Magyar Rádió EMERTON díjban részesítette, a szakma és a közönség együttes szavazata alapján az Axel Springer Kiadó által létrehozott Aranyszarvas díjat kapta meg az év popénekese kategóriájában, 1994-ben. Ugyanebben az évben az Ifjúsági Magazin olvasói is az év popénekesnőjének választották. 1995. január 25-én a TV és a Rádió nyilvánossága előtt (immáron már másodízben) vehette át az EMERTON díjat, mint az év felfedezettje. Ezután jött még a MAHASZ által létrehozott Arany Zsiráf díj, ugyanezért a címért.

1995 augusztusában a lengyelországi 32. Sopoti Fesztiválon második helyezést ért el, a Gálában egy színpadon lépve fel Annie Lennox-szal és Chuck Berry-vel.

1996 óta a Hit Gyülekezete tagja; férjével együtt rendszeresen látogatják az egyház istentiszteleteit.

1998-ban a harmadik album első kislemeze, a Feltárcsáztad a szívemet az év legtöbbet játszott rádiós slágere lett Magyarországon.

2001 decembere óta a Magyar ATV-n látható, a Vidám vasárnap című műsorban, ahol a Hit Gyülekezete zenekarában énekel minden vasárnap 11 órától.

## [szerkesztés] Diszkográfia

- Friderika (1994)
- Friderika II (1996)
- Boldog vagyok (1998)
- Kincs, ami van (1999)
- Hazatalálsz (2001)
- Gospel (2003)
- Sáron rózsája (2006)

Gyerekeknek szóló albumok:

- Bölcsődalok
- Az álmok tengerén (Bölcsődalok 2) (2003)

## [szerkesztés] Külső hivatkozások

- Friderika hivatalos honlapja
- Jó életre készülök mindennap – interjú
- Örülök, hogy vannak gátlásaim – interjú
- A Vidám Vasárnap közvetítése az interneten

A lap eredeti címe "http://hu.wikipedia.org../../../b/a/y/Bayer_Friderika_754d.html"

Kategória: Magyar énekesek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Nederlands
- Русский
- Svenska